എഫ്.സി. കൊച്ചിന്‍ - വിക്കിപീഡിയ

# എഫ്.സി. കൊച്ചിന്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

അരങ്ങേറ്റം. നീല, വെള്ള നിറത്തിലുള്ള കുപ്പായത്തില്‍

ഇന്ത്യയിലെ ആദ്യത്തെ പ്രൊഫഷണല്‍ ഫുട്ബോള്‍ ക്ലബാണ് എഫ്.സി കൊച്ചിന്‍. ഫുട്ബോള്‍ ക്ലബ്ബ് കൊച്ചിന്‍ ട്രസ്റ്റ് എന്നതാണ് മുഴുവന്‍ പേര്‍.

എറണാകുളം കേന്ദ്രമാക്കി 1997ല്‍ നിലവില്‍ വന്ന ക്ലബ് ഡ്യുറന്‍റ് കപ്പ് കിരീടം നേടിക്കൊണ്ട് ദേശീയ ശ്രദ്ധ പിടിച്ചു പറ്റി.പി.വി പോള്‍(പ്രസിഡന്‍റ്), ബാബു മേത്തര്‍ (സെക്രട്ടറി) എന്നിവരായിരുന്നു ആയിരുന്നു ക്ലബിന്റെ പ്രധാന സാരഥികള്‍.

രാജ്യത്തെ മുന്‍നിര താരങ്ങളുമായാണ് എഫ്.സി കൊച്ചിന്‍ ആദ്യമായി കളത്തില്‍ ഇറങ്ങിയത്. ഐ.എം. വിജയന്‍, ജോ പോള്‍ അഞ്ചേരി, രാമന്‍ വിജയന്‍, കാള്‍ട്ടണ്‍ ചാപ്മാന്‍ തുടങ്ങിയവരായിരുന്നു ആദ്യ സീസണില്‍ എഫ്.സിയുടെ താരങ്ങള്‍. പ്രഥമ ദേശീയ ലീഗ് കിരീടം നേടിയ ഫഗവാര ജെ.സി.ടി മില്‍സിന്റെ താരങ്ങളായിരുന്നു അധികവും. ഒട്ടേറെ വിദേശ താരങ്ങളിലും വിവിധ സീസണുകളില്‍ എഫ്.സിയുടെ ജഴ്സിയണിഞ്ഞു.

ഡ്യൂറന്‍റ് കപ്പ് വിജയവും ദേശീയ ലീഗില്‍ എഫ്.സിയുടെ സജീവ സാന്നിധ്യവും നീണ്ട ഒരു ഇടവേളക്കുശേഷം കേരളത്തില്‍ ഫുട്ബോള്‍ ആവേശം വളര്‍ത്തി. വിഖ്യാത ബിസിനസ് ഗ്രൂപ്പായ യുണൈറ്റഡ് ബ്രൂവറീസ് എഫ്.സിയുടെ സ്പോണ്‍സര്‍ഷിപ്പ് ഏറ്റെടുത്തു. 1997-98 സീസണില്‍ എഫ്.സി ദേശീയ ലീഗില്‍ നാലാം സ്ഥാനം നേടി. ക്ലബ് കേരളാ ഫുട്ബോളിന്റെ നഷ്ടപ്രതാപം വീണ്ടെടുക്കുമെന്നും ഇന്ത്യന്‍ ഫുട്ബോളില്‍ വിപ്ലവകരമായ മാറ്റങ്ങള്‍ക്ക് തുടക്കം കുറിക്കുമെന്നും ഫുട്ബോള്‍ പ്രേമികള്‍ പ്രതീക്ഷിച്ചു. ക്ലബ്ബിനെ പബ്ലിക് ലിമിറ്റഡ് കമ്പനിയാക്കുന്നതിനുള്ള ശ്രമത്തില്‍ പങ്കാളികളാകാന്‍ ഗാനഗന്ധര്‍വന്‍ യേശുദാസ് ഉള്‍പ്പെടെ പലരും രംഗത്തെത്തി.

പക്ഷെ, പ്രാരംഭ ഘട്ടത്തിലെ മികവ് നിലനിര്‍ത്താന്‍ എഫ്.സിക്ക് കഴിഞ്ഞില്ല. വര്‍ഷങ്ങള്‍ കടന്നുപോയപ്പോള്‍ ക്ലബിന്റെ താരബലം കുറഞ്ഞു. കേരളത്തിന്റെ വിവിധ ഭാഗങ്ങളില്‍നിന്നുള്ള യുവ പ്രതിഭകളെയും ടാറ്റാഫുട്ബോള്‍ അക്കാദമിയില്‍ പരിശീലനം നേടിയവരെയും ഉള്‍പ്പെടുത്തി കരുത്ത് നിലനിര്‍ത്താന്‍ ക്ലബ് അധികൃതര്‍ ശ്രമിച്ചെങ്കിലും പ്രതീക്ഷിച്ചത്ര വിജയം കണ്ടില്ല. 2000-01 സീസണില്‍ എഫ്.സി രണ്ടാം ഡിവിഷനിലേക്ക് തരംതാഴ്ത്തപ്പെട്ടു. ഇടക്ക് ഒന്നാം ഡിവിഷനിനലേക്ക് സ്ഥാനക്കയറ്റം നേടിയ എസ്.ബി.ടിക്കു പിന്നാലെ എഫ്.സിയും പുറത്തായതോടെ ഒന്നാം ഡിവിഷന്‍ ലീഗില്‍ കേരളത്തിന് പ്രാതിനിധ്യമില്ലാതെയായി.

നടത്തിപ്പിലെ വീഴ്ച്ചയാണ് എഫ്.സിയുടെ തകര്‍ച്ചക്ക് വഴിതെളിച്ചതെന്ന് ഫുട്ബോള്‍ വിദഗ്ധര്‍ ചൂണ്ടിക്കാട്ടുന്നു.

## [തിരുത്തുക] ഇതര ലിങ്കുകള്‍

- ഔദ്യോതിക വെബ്ബ്സൈറ്റ് http://www.fckochin.com

Retrieved from "http://ml.wikipedia.org../../../%E0%B4%8E/%E0%B4%AB/%E0%B5%8D/%E0%B4%8E%E0%B4%AB%E0%B5%8D.%E0%B4%B8%E0%B4%BF._%E0%B4%95%E0%B5%8A%E0%B4%9A%E0%B5%8D%E0%B4%9A%E0%B4%BF%E0%B4%A8%E0%B5%8D%E2%80%8D.html"

സൂചിക: കേരളത്തിലെ ഫുട്ബോള്‍ ക്ലബ്ബുകള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English